Diari Oficial de la Generalitat Valenciana


Sumari del DOGV 6627, del 10-10-2011 (2011/9785)

Notificació de la sentència dictada en el judici de constitució d'acolliment número 683/2011.
---------------------------------------------------------------------------------------------

### Dades del document

Número de DOGV
:   6627

Data del DOGV
:   10-10-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/9785


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el judici de constitució d'acolliment número 683/2011. [2011/9785]  
Constitució de l'acolliment 000683/2011  
De: Direcció Territorial de la Conselleria de Benestar Social.  
Contra: Coral Morales García.  
Cèdula de notificació  
En el procediment a què es fa referència s'ha dictat la resolució que, literalment, és com segueix:  
«Interlocutòria número 228/2011  
Castelló de la Plana, 21 de juliol de 2011  
Fets  
Primer. En data 31 de maig de 2011 va correspondre per torn de repartiment a aquest Jutjat l'escrit del lletrat de la Generalitat Valenciana, en què es promovia l'expedient d'acolliment familiar judicial permanent de la menor [...], nascuda el 28 d'agost de 2007, amb els seus avis paterns Felipa García Guerrero i José Morales García, sobre la base dels fets que va estimar pertinents i acompanyats de l'informe oportú.  
Segon. Que, incoat el corresponent expedient de jurisdicció voluntària amb el número 683/2011, es va disposar sol·licitar el consentiment de les persones proposades per a rebre la menor en acolliment, així com dels pares d'aquesta, Felipe Morales García i Tamara García Heredia.  
Tercer. Que, després de verificar el que s'ha dit adés, van passar les actuacions al Ministeri Fiscal, el qual va emetre un informe favorable a la sol·licitud d'acolliment familiar judicial permanent de la menor, amb la família proposada per l'entitat pública, atés que això és, en vista del contingut de l'expedient, el més beneficiós per a aquella.  
  
Raonaments jurídics  
Primer. S'ha tramitat l'expedient d'acolliment familiar judicial permanent de la menor, amb subjecció al que disposa l'article 1828 de la Llei d'Enjudiciament Civil, i atés el contingut i l'abast de la documentació i la informació aportada junt amb la sol·licitud, de la qual es desprén la necessitat de regularitzar la situació de l'esmentada menor per tal de salvaguardar els seus interessos, i, amb l'única finalitat d'obtindre el seu major benefici, és per això que pertoca estimar la sol·licitud promoguda i que ha donat lloc a la formació d'aquest expedient, que ha causat l'acolliment familiar judicial permanent de l'esmentada menor i a favor de la família proposada per l'entitat pública, d'acord amb el que es disposa l'article 173 bis 3r, del Codi Civil.  
  
Segon. L'acolliment familiar produeix la participació plena del menor en la vida de família i imposa a qui el rep les obligacions de vetlar per aquest, tindre'l en la seua companyia, alimentar-lo, educar-lo i procurar-li una formació integral (art. 173.1 del Codi Civil). En aquests termes s'hauran de moure en la seua funció les persones designades per l'entitat pública per a desenvolupar-la.  
Part dispositiva  
Atés el que s'ha exposat, José Luis Conde-Pumpido García, magistrat jutge del Jutjat de Primera Instància número 7 de Castelló de la Plana, dispose:  
Aprovar l'acolliment familiar judicial permanent de la menor [?] a favor dels seus avis paterns José Morales Carrasco i Felipa García Guerrero, els quals assumiran les obligacions a què fa referència el raonament jurídic segon d'aquesta resolució.  
Notifiqueu-ho al promotor, al Ministeri Fiscal, als acollidors i als pares biològics de la menor. Per a la notificació a la mare biològica Tamara García Heredia, en parador ignorat, publiqueu edictes al tauler d'anuncis d'aquest Jutjat i en el Diari Oficial de la Comunitat Valenciana.  
Contra aquesta resolució es pot interposar un recurs d'apel·lació.  
I com a conseqüència del parador ignorat de Tamara García Heredia, estenc aquesta cèdula perquè valga de notificació.   
  
  
Castelló de la Plana, 19 de setembre de 2011.- El secretari: Pedro Moya Donate.